આજે બેંગલુરુમાં આઇપીએલ 11ના ખેલાડીઓની હરાજી શરૂ થઇ છે . આ વખતે 578 ખેલાડીઓ આ હરાજીમાં ભાગ લેશે . જેમાંથી 360 ભારતીય ખેલાડી છે . વધુમાં ભારત અને વર્લ્ડના ટોપ 16 ક્રિકેટરોને માર્કી પ્લેયર્સનો દરજ્જો આપવામાં આવ્યો છે . જેમની હરાજી બેઝ પ્રાઇઝ બે કરોડ રૂપિયાથી શરૂ થશે . 5 . 2 કરોડમાં સનરાઇઝર્સ હૈદરાબાદે શિખર ધવનને રિટેન કર્યો છે . જે માટે પંજાબે પણ મોટી બોલી લગાવી હતી . નોંધનીય છે કે આઇપીએલ ઓક્શન માટે સૌથી પહેલા હરાજી શિખર ધવનની લાગી હતી . અને તેની બોલી પણ 2 કરોડના બેઝ પ્રાઇઝથી જ શરૂ થઇ હતી . બેંગ્લોરમાં થઇ રહેલી આ આઇપીએલ ખેલાડીઓની હરાજીમાં હાજરી આપવા માટે વિવિધ ટીમોના માલિકો બેંગલુરુ પહોંચી ચૂક્યા છે . વધુમાં આજે સવારે નીતા અંબાણી અને જૂહી ચાવલા પણ બેંગલુરુ એરપોર્ટ પર આ માટે જોવા મળ્યા હતા . નોંધનીય છે કે આ હરાજીમાં ક્રિસ ગેલને હજી સુધી કોઇએ ખરીદ્યો નથી . વધુમાં 5.40 કરોડમાં મુંબઇએ પોલાર્ડને ખરીદ્યો છે . તો 7.6 કરોડમાં પંજાબે અશ્વિનને ખરીદ્યો છે . નોંધનીય છે કે આ સીઝનમાં 1000થી વધુ ખેલાડીઓએ નીલામી માટે રજીસ્ટ્રેશન કરાવ્યું હતું . પણ બીસીસીઆઇએ તેમાંથી 578 ખેલાડીઓને પસંદ કર્યા છે . આ ખેલાડીઓને તેમના પ્રોફાઇલના હિલાબે આઠ સ્લેમમાં રાખવામાં આવ્યા છે . આ ખેલાડીઓનો સ્લેબ ક્રમશહ 2 કરોડ રૂપિયા , 1.5 કરોડ રૂપિયા , 1 કરોડ રૂપિયા , 75 લાખ રૂપિયા અને 50 લાખ રૂપિયા રાખવામાં આવ્યો છે . જ્યારે અનકૈપ ખેલાડીના આધાર મૂલ્ય 40 લાખ રૂપિયા , 30 લાખ રૂપિયા અને 20 લાખ રૂપિયા રાખવામાં આવ્યો છે . નોંધનીય છે કે ભારતીયોમાં આ વખતે 360 ખેલાડીઓમાંથી 62 કેપ્ડ અને 298 અનકેપ્ડ ખેલાડીઓ છે .